Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20),постапувајќи по Жалбата изјавена од Коалиција на здруженија на граѓани „Сите за правично судење“, поднесена против Решението на Судски Совет на Република Северна Македонија, рударство и минерални суровини, по предметот Барање за пристап до информации од јавен карактер, на ден 31.07.2025 година, го донесе следното:

**Р Е Ш Е Н И Е**

**СЕ ЗАПИРА** постапката поЖалбата изјавена од Коалиција на здруженија на граѓани „Сите за правично судење“, поднесена против Решението на Судски Совет на Република Северна Македонија, бр.11-1626/2025-2 од 14.07.2025 година, заведена во Агенцијатасо бр.08-403на21.07.2025година, по предметот Барање за пристап до информации од јавен карактер,**поради тоа што Жалбата се смета за повлечена**.

**О Б Р А З Л О Ж Е Н И Е**

Коалиција на здруженија на граѓани „Сите за правично судење“, како што е наведено во Жалбата, на 07.07.2025 година поднело Барање за пристап до информации од јавен карактер доСудски Совет на Република Северна Македонија, со кое побарало по е-маил да му се доставиелектронски запис од следните информации:

„1. Примерок од аудио снимката и записникот од интервјуата со кандидати за претседател на Врховниот суд на РСМ одржани на 25.03.2025 година.“

Постапувајќи по ова Барање, Имателот на информации на 14.07.2025 година до Барателот му доставил Решение бр.11-1626/2025-2, во кое е наведено одговорот на бараната информација.

Незадоволен од решението на Имателот на информацијата, Барателотнаинформацијата, возаконскипредвидениотрок, поднелЖалбазаведенавоАгенцијатаподбр. 08-403 на21.07.2025 година. Во Жалбата е наведено: „Според одговорот на Судскиот совет што ни е даден, сметаме дека истиот е неоснован.... ... Според новите измени на Деловодникот на Судскиот совет и Правилникот за оценување и рангирање на кандидатите за избор на претседател на суд интервјуата се јавни. Воедно, во член 12 од овој Правилник е наведено дека Комисијата подготвува Извештај за целокупниот тек на постапката во кој меѓудругото се внесуваат и податоци за спроведеното интервју. Оттаму, на закажаните интервјуа присуствуваше претставник од Коалиција „Сите за правично судење“... Според сè погоре наведено, сметаме дека решението со кое барањето за слободен пристап до информации од јавен карактер е одбиено е неисправно...“

Агенцијата, преку е-маил заведен со бр.08-403од21.07.2025 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

Имателот на информации на 30.072025 година, до Агенцијата, достави Одговор на жалба и списи. Во Одговорот беше наведено: „ ...напоменуваме дека предмет на барањето за слободен пристап до информациите од јавен карактер поднесено од жалителот,.... ...е аудио снимката и записникот од интервјуто со кандидатите за претседател на Врховниот суд на Република Северна Македонија, а не Извештајот предвиден во чл.12 од Правилникот како завршен документ за целокупниот тек на постапката на кој всушност се повикува жалителот во поднесената жалба.....Извештајот со предлог кандидати.... ... е изготвенод страна на Комисијата за проверка на исполнетост на условите и критериумите за претседател на Врховниот суд на Република Северна Македонија, истиот е презентиран и сувоен на седница на Советот одржана на 26.05.2025 година...“

На 31.07.2025 година, по доставениот Одговор на жалба, кој Агенцијата го препрати на истата дата до Барателот на информацијата, Барателот достави електронски допис со кој ја извести Агенцијата дека „Со оглед на одговорот кој е добиен од страна на Судскиот совет, ве известуваме дека ја повлекуваме жалбата.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**